Polynesien

Polynesien bsteht nua aus Insln, de af oana großn Flechn vom Pazifik vaschtreid san. De lign in oan machtig großn Dreieck. Im Sidn de zwoa neiseeländischn Riesninsln. Daun gehts weid in Ostn za da Ostainsl. Des drite Eck büdt, im Nuadn in Hawaiiachipel. Und dazwischn, im weidn Mea, lign vaschtraad de kloan Insln. Und de hom olle de Polynesia mid Doppöruampfboot endeckt und bsidld.

 Eana Schprochfamüli 

Eanane Schprochn kean za dea Malayo-Polynesischn Schprochgruppn. Und de wida za dea Austronesischn Schprochfamüli.
De Leid vo dea Schprochfamülie hom uaschpringli in Sidn vo Kina und de Kistn drunta bsidld. Owa da Druck vo de Kinesn hods oiweu sidliga drim. Spada sans a voa de Thais, Kambodschana, Champa und Vietnamesn af de Insln ausgwichn. Es gibt nu 10 Zweig vo da Austronesischn Schprochfamüli mit uma 1150 Schprochn. Olle Zehne san nu af Taiwan (Nationalchina-Formosa) nochweisboa. Oane davo is de Malayo-Polynesische, mid alloane eppa 1100 Schprochn.

Neolithische Fund in Sidkina und af Taiwan zoagn das vua 6000 Joa duat glebt hom. Af de Nuadphilippinen sans vua 5000 Joa aukema. De Sidphilippinen und de indonesischn Insln Sulawesi, Borneo und Timor homs uma 4500/4000 Joa eareicht. De Kistn Neu-Guineas und de heidign Melanesischn Insln homs uma 3200 vua Heid eareicht. De malaische Hoibinsl, Java und Sumatra und de Marianen und Mikronesien homs vua eppa 3000 Joa bsidld. Und vo Borneo aus umma 6/700 n.Chr. sans sogoa de afrikanische Insl Sumatra augfoan.

 Polynesien 

Waun de Polinesia af de easchtn Insln aukema san, wiad nu dischkariad. Oa Moanung is, das vo de Sidphilippinan aus scho vua 3500 Joa de Insln Tonga, Samoa und Fidschi eareicht hedn. De bessare Moanung is das vo Melanesien kema und eppa vua 3300 Joa bei de Fidschiinsln aukema san. Und danoch homs iwa de Salomoninsln de Tonga-insln und Samoainsln agfoahn. Do eanane Bvökarung gwoxn is, sans af de östligan Insln ausgwichn und homs mid eanane Auslegaboot bsidlt.

De Marquesas Insln homs so umma 0 - 300 n.Chr. eareicht und vo dene sans uma 300/600 za de Hawaii-Insln gfoan. Owa aa za da Ostainsl. Za dera Bsidlung gibds zwoa Moanungan. De Oan sogn das scho im 5. Joahundat und Aundare das eascht im 13. Joahundat bsidlt wuan wa. De Marquesas Polynesia woan gaunz bsundare Seefoara, weu se hom aa de Gsöschoftsinsln-Tahiti entdeckt und uma 1300 sans aa ois Maori noch Neiseelaund kema.

Fias Fischn und den kloan Inslroas homs de kloanan Auslegaschinakl vawent. Owa af de weidn Seeroas sans mid Doppörumpfschiff gfoan. Und fia de Foatn homs koan Kompas braucht. Se hom se noch de Schtean, de Wönbwegungan, den Wind und de Vegl in da Luft und de Fisch im Wossa gricht.

Af eanane Foatn homs eanane Pflaunzn und Hausviecha midgnumma zan Zichtn und Pflaunzn, damids am neichn Domizü spada a gnua zan Essn ghobd hom. Und so san de Nutzpflaunzn af de Insln vabroat wuan. Mid Genanalysn hod ma festgschöd das de polynesische Haussau vo da heidign vietnamesisch Haussau oschtaumd. A Oschpoitung vo de Saun hods af de Insln Timor und Flores gem. Oa Linie zweigt noch de Philippinen o. Und de Zwoate geht weida za de Polynesia. Wos a de Bsidlungschpuan gleikimmd.

 Litaradua 
 Adelbert von Chamisso: Reise um die Welt. Aufbau, Berlin 2001, ISBN 3-7466-6093-9.
 Kerry R. Howe: The Quest for Origins. Who first discovered and settled the Pacific islands? University of Hawaii Press, Honolulu 2003, ISBN 0-8248-2750-3, ISBN 0-14-301857-4.
 Patrick Vinton Kirch: The Evolution of the Polynesian Chiefdoms. New studies in archaeology. Cambridge University Press, Cambridge 1990, ISBN 0-521-27316-1, ISBN 0-521-25332-2, ISBN 0-14-301857-4.
 Antony Hooper, Judith Huntsman (Hrsg.): Transformations of Polynesian Culture. Memoirs of the Polynesian Society. Bd 45. The Polynesian Society, Auckland 1985, ISBN 0-317-39232-8.
 Gundolf Krüger: Früheste Kulturdokumente aus Polynesien: Die Göttinger Cook/Forster-Sammlung. In: (Herausgeber) Gundolf Krüger, Ulrich Menter, Jutta Steffen-Schrade: TABU?! Verborgene Kräfte - Geheimes Wissen. Imhof Verlag, September 2012. Seite 128-131 und zahlreiche Abbildungen aus dem Museumsbestand. ISBN 3-86568-864-0 EAN: 9783865688644 Libri: 5333814

 Im Netz 


 History of Easter Island illustrated by stamps
 Interview with David Lewis
 Lewis commenting on Spirits of the Voyage
 Photogallery—French Polynesia (Tahiti, Moorea, Motu Tiahura)
 Useful introduction to Maori society, including canoe voyages
 Obituary: David Henry Lewis—including how he came to rediscover Pacific Ocean navigation methods

 Interwiki-Notiz 
 http://de.wikipedia.org/wiki/Polynesien